મંત્રીએ જણાવ્યું હતું કે, ભારત સરકાર સંરક્ષણના સાધનોના ઉત્પાદનની નીતિ સરળ બનાવવાનો પ્રયાસ કરી રહી છે અને દેશમાં જ સંરક્ષણના સાધનોના ઉત્પાદનનો મજબૂત આધાર બનાવવાને પ્રોત્સાહન આપી રહી છે. બીજી તરફ ગુજરાત સંરક્ષણના સાધનોના ઉત્પાદનક્ષેત્રે વિશાળ હિસ્સો પ્રાપ્ત કરીને અર્થતંત્રને વિકસાવવા પર ધ્યાન કેન્દ્રિત કરી રહ્યું છે. મજબૂત માળખાકીય સુવિધાઓ અને ઉત્તમ ઉત્પાદન ક્ષેત્ર સાથે ગુજરાત પાસે ભારતના સંરક્ષણના સાધનોના ઉત્પાદનક્ષેત્રે ચાવીરૂપ ભુમિક ભજવવાની ઉત્તમ તક છે. ખાસ કરીને ગુજરાતમાં સુક્ષ્મ અને લઘુ ઉદ્યોગોના મજબૂત અને વિશાળ પાયા ઉપર આ ઉદ્યોગના વિકાસ માટે મોટી તક રહેલી છે.